Številka: 0072-3/2023-DI/2

Datum: 13. 1. 2023

**Izvajalcem:**

* **ambulant za neopredeljene zavarovane osebe**
* **splošnih ambulant**
* **otroških in šolskih dispanzerjev**
* **dispanzerjev za ženske**
* **zobozdravstvene dejavnosti za odrasle, mladino in študente**

**Navodilo o beleženju in obračunavanju zdravstvenih storitev in izdanih materialov**

**Okrožnica ZAE 2/23: Dopolnitve šifrantov za obračun zdravstvenih storitev**

**Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.**

Podlaga za dopolnitve in spremembe šifrantov za obračun zdravstvenih storitev sta Okrožnici ZAE 22/22 in ZAE 17/22, Zakon o nujnih ukrepih za zagotovitev stabilnosti zdravstvenega sistema ter Uredba o določitvi višine dodatka za povečan obseg dela za posebne obremenitve.

Spremembe in dopolnitve so oštevilčene, pri vsaki točki pa je navedena kontaktna oseba za vsebinska vprašanja. V okrožnici je zajeta naslednja vsebina:

[1. Ambulante za neopredeljene zavarovane osebe – dopolnitev Okrožnice ZAE 22/22](#_Toc124502019)

[2. Navodilo za posredovanje računov za izplačilo dodatkov za povečan obseg dela za posebne obremenitve in za zaposlitev dodatnega zdravstvenega kadra - 16. člen Zakona o nujnih ukrepih za zagotovitev stabilnosti zdravstvenega sistema (ZNUZSZS)](#_Toc124502020)

S spoštovanjem.

|  |  |
| --- | --- |
| Pripravili:Jerneja Bergant, strokovna sodelavkaSaša Strnad, svetovalka področjaDarija Muren, svetovalka področja  | Sladjana Jelisavčić,vodja – direktorica področja IPo pooblastilu:Marjeta Trčekvodja oddelka I |

Priloge:

* Priloga 1: Vzorec računa za obračun dodatka za povečan obseg dela za posebne obremenitve
* Priloga 2: Vzorec razčlenjenih vrednosti po posameznih dejavnostih

1. **Ambulante za neopredeljene zavarovane osebe – dopolnitev Okrožnice ZAE 22/22**

*Vsem ambulantam za neopredeljene zavarovane osebe*

**Povzetek vsebine**

Z Okrožnico ZAE 22/22 smo opredelili obračunavanje v ambulantah za neopredeljene zavarovane osebe (v nadaljevanju: ambulante za neopredeljene).

Zaradi vprašanj izvajalcev s tokratno okrožnico podajamo dodatna pojasnila, in sicer:

1. ambulante za neopredeljene so namenjene samo osebam, ki nimajo izbranega osebnega zdravnika v redni splošni ambulanti, zato ambulante za neopredeljene ne smejo obračunati oseb, ki imajo opredeljenega izbranega osebnega zdravnika v drugi ambulanti.
2. skladno z Okrožnico ZAE 22/22 se bo v ambulantah za neopredeljene izvajala kontrola zaposlitve zdravstvenega delavca pri izvajalcu, zato izvajalce pozivamo, da uredijo zaposlitve delavcev, v kolikor zaposlitev še nimajo urejenih;
3. doplačila za opravljene storitve se obračunajo kot v redni splošni ambulanti na obračunskem dokumentu (ne na evidenčnem), in sicer se doplačilo zaračuna:
	1. prostovoljni zavarovalnici - če gre za zavarovano osebo, ki ima sklenjeno prostovoljno zavarovanje,
	2. Zavodu na vrsti dokumenta 7-9 (Račun za doplačilo za socialno ogrožene) - če gre za zavarovano osebo, ki ima tip zavarovane osebe 18 »Socialno ogroženi«,
	3. v vseh ostalih primerih je zavarovana oseba samoplačnik doplačila.

**Doplačila se bodo pri obračunu odštevala od zneska pavšala.**

S tokratno okrožnico spreminjamo tudi pravilo cene, podano v Okrožnici ZAE 22/22, in sicer velja, da za slovenske zavarovane osebe veljajo enaka pravila kot v redni splošni ambulanti (nizka cena količnika iz obiska).

Izvajalci za dejavnost 302 067 »Splošna ambulanta za neopredeljene zavarovane osebe« evidenčni dokument izstavijo ločeno (ne skupaj z drugimi dejavnostmi, ki se obračunajo na evidenčnem dokumentu).

Nadalje za potrebe spremljanja dela v ambulantah uvajamo v PGO strukturo podatka »RIZDDZ številka delavca« in »Interna oznaka enote izvajalca« ter dopolnjujemo pravilo pri navajanju podatka »RIZDDZ številka izvajalca«.

**Navodilo za obračun**

Skladno z navedenim Zavod na PGO strukturi na nivoju obravnave uvaja dodatna podatka »RIZDDZ številka delavca« in »Interna oznaka enote izvajalca« ter dopolnjuje pravilo pri navajanju podatka »RIZDDZ številka izvajalca«:

|  |  |
| --- | --- |
| **Podatek** | **Opis, pravila za navajanje podatka** |
| RIZDDZ številka izvajalca **~~- naročnika~~** | 7-mestna šifra izvajalca: a. Centra za preprečevanje in zdravljenje odvisnosti od prepovedanih drog, ki je naročil pripravo zdravil za nadomestno zdravljenje odvisnosti od drog; b. bolnišnice, ki je naročila pri ZTM zdravila iz lastne plazme; **c. splošne ambulante za neopredeljene zavarovane osebe (302 067).**Šifra je sestavljena iz šifer izvajalca oziroma zdravstvene postaje (prvih 5 mest) in lokacije (2 mesti); šifrant 1. Podatek se navede pri obračunu zdravil za nadomestno zdravljenje odvisnosti od drog (743 603), **~~in~~** pri obračunu zdravil iz lastne plazme iz seznama storitev 15.137 (703 801) **ter pri obračunu pavšala splošnih ambulant za neopredeljene zavarovane osebe (302 067).** |
| **Interna oznaka enote izvajalca** | **Številka, ki jo izvajalec uporablja v lastni dokumentaciji. Podatek se navede pri obračunu pavšala splošnih ambulant za neopredeljene zavarovane osebe (302 067). V vseh ostalih podvrstah zdravstvene dejavnosti se podatek ne navede.** |
| **RIZDDZ številka delavca** | **5-mestna številka delavca iz Registra izvajalcev zdravstvene dejavnosti in delavcev v zdravstvu (RIZDDZ, šifrant 3). Podatek se navede pri obračunu pavšala splošnih ambulant za neopredeljene zavarovane osebe (302 067). V vseh ostalih podvrstah zdravstvene dejavnosti se podatek ne navede.** |

Navedena podatka se vključita v Navodilo o beleženju in obračunavanju zdravstvenih storitev in izdanih materialov poglavje 14.3.1 »Podatki o obravnavi PGO«.

Dopolni se tudi Tehnično navodilo za pripravo in elektronsko izmenjevanje podatkov obračuna zdravstvenih storitev in izdanih materialov skupaj s strukturo XML datoteke.

Pojasnila veljajo za storitve, opravljene od 1. 1. 2023 dalje, uvedba novih podatkov pa za storitve, opravljene od 1. 2. 2023 dalje.

Kontaktna oseba za vsebinska vprašanja:

Jerneja Bergant (jerneja.bergant@zzzs.si; 01/30-77-573)

1. **Navodilo za posredovanje računov za izplačilo dodatkov za povečan obseg dela za posebne obremenitve in za zaposlitev dodatnega zdravstvenega kadra - 16. člen Zakona o nujnih ukrepih za zagotovitev stabilnosti zdravstvenega sistema (ZNUZSZS)**

*Vsem izvajalcem splošnih ambulant, otroških in šolskih dispanzerjev, dispanzerjev za ženske ter zobozdravstvene* *dejavnosti za odrasle, mladino in študente*

**Povzetek vsebine**

S to okrožnico dopolnjujemo Okrožnico ZAE 17/22 z dne 10. 11. 2022.

Vlada RS je v novembru 2022 izdala spremembo Zakona o nujnih ukrepih za zagotovitev stabilnosti zdravstvenega sistema (Uradni list RS, št. 141/2022; v nadaljevanju: ZNUZSZS) in spremembo Uredbe o določitvi višine dodatka za povečan obseg dela za posebne obremenitve in obsega dodatnega zdravstvenega kadra (Uradni list RS, št. 142/2022 in 146/2022; v nadaljevanju: Uredba).

Za izplačilo dodatkov iz prve alineje prvega odstavka 16. člena ZNUZSZS (dodatki za povečan obseg dela za posebne obremenitve) se sredstva zagotavljajo iz sredstev, pridobljenih na podlagi izvajanja storitev povečanega obsega programa, in sicer v višini, ki se nanaša na kalkulativni element plač in drugih prejemkov v skladu s predpisi, kolektivnimi pogodbami in drugimi splošnimi akti, razliko pa zagotovi proračun Republike Slovenije. Vrednost sredstev, pridobljenih na podlagi izvajanja storitev povečanega obsega programa, bo ZZZS do konca meseca za pretekli mesec objavil na svoji spletni strani.

Zaradi navedene spremembe se spremeni način poročanja izvajalcev, in sicer mora biti iz računa razvidna skupna višina izplačanih dodatkov, izračunanih v tabeli MZ, in končna višina za izplačilo sredstev iz proračuna Republike Slovenije (Priloga 1). Izvajalec mora računu priložiti razčlenjene vrednosti po posameznih dejavnostih (Priloga 2).

S tretjim odstavkom 6. člena Uredbe se spreminja tudi rok za vložitev zahtevka ZZZS za izplačilo sredstev iz proračuna Republike Slovenije, in sicer tako, da ZZZS zahtevek vloži do zadnjega dne v mesecu za **predpretekli mesec**.

**Način in roki za vlaganja računov**

Skladno s 1. odstavkom 6. člena Uredbe izvajalec najpozneje do 10. v mesecu za **predpretekli mesec** posreduje ZZZS račun za izplačilo dodatka iz prve alineje 1. člena Uredbe prek UJP-net v elektronski obliki. Račun, ki ni bil posredovan ZZZS do 10. v mesecu, se vključi v naslednji zahtevek.

**Navodilo za obračun**

Izvajalec mora račun za izplačilo dodatka za povečan obseg dela za posebne obremenitve poslati izključno **v obliki eRačuna preko Uprave Republike Slovenije za javna plačila (UJP) in ne preko Zavodove aplikacije Izdatki.**

Pri izdaji računa in obračunu zdravstvenih storitev je treba upoštevati:

1. pravila standarda eSLOG 2.0. Primer pravilno izstavljenega računa za izplačilo dodatka za povečan obseg dela za posebne obremenitve se nahaja v Prilogi 1 te okrožnice.
2. Obračun se izvede na dejavnosti **701 824** »Povračilo proračun RS« za naslednjo storitev:
* **E0837** »Dodatek za posebne obremenitve«.

Izvajalec na računu zaračuna dodatek za povečan obseg dela za posebne obremenitve **za vsak mesec posebej**.

V primeru ugotovljenih napak izvajalec pošlje dobropis v obliki eRačuna.

Navedene spremembe veljajo za zahtevke, ki se nanašajo na dodatke za povečan obseg dela za posebne obremenitve od meseca decembra 2022 dalje, za predhodne mesece (september – november 2022) se zahtevki izstavljajo v skladu z Okrožnico ZAE 17/22.

Kontaktne osebe za vsebinska vprašanja:

Darija Muren (darija.muren@zzzs.si; 01/30-77-608)

Nataša Hočevar (natasa.hocevar@zzzs.si; 07/49-02-438)

Kornelija Krašovc (kornelija.krasovc@zzzs.si; 02/29-09-380)

Alma Crnkić (alma.crnkic@zzzs.si; 04/23-70-414)

Andreja Mavčič (andreja.mavcic@zzzs.si; 01/30-77-501)